**53.Starptautiskais bērnu mākslas konkurss LIDICE 2025**

**Tukuma novada kārta**

Konkursa rīkotājs ir Lidices Memoriāls (Čehija) sadarbībā ar Apvienoto Nāciju Organizāciju. Konkursā piedalās vispārējās, profesionālās ievirzes vai speciālās izglītības iestāžu bērni un jaunieši no 4 līdz 16 gadu vecumam un vizuālās, vizuāli plastiskās un STEM jomas mākslas pulciņu audzēkņi.

Konkursa “LIDICE 2025” tēma ir “SPĒLE”.

Konkursa apakštēmas:

Kādas un kā mēs spēlējam spēles?

Vai spēles meklējam tikai un vienīgi, izmantojot viedierīces?

Vai mūs vēl spēj aizraut spēles ārpus telefona ekrāna un vai mēs protam spēlēt citas spēles?

 Kā caur spēli varam atklāt, izzināt pasauli?

Tukuma novada izglītības pārvalde sadarbībā ar Tukuma novada izglītības iestādēm organizē konkursa „LIDICE 2025” novada kārtu.

Šogad Tukuma novada kārtā konkursā pieteikti 114 darbi, kuri veidoti kā zīmējumi, gleznojumi, kolāžas, filca, māla, koka darbi. Konkursā katrā pieteiktajā darbā var just ieguldīto darbu un to, ka ir pētījis konkursa tēmu padziļināti. Rezultātā dalībnieki radoši, izmantojot izteiksmīgus mākslinieciskos paņēmienus, atspoguļojuši spēles, kuras spēlēja kādreiz un mūsdienās.

Konkursa darbus vērtēja žūrijas komisija:

• M. Muižnieces Rīgas Mākslas skolas skolotāja Ingemāra Treija,

• māksliniece, skolotāja Iveta Liepiņa,

• izglītības darba vecākā speciāliste Angelika Dembovska,

Atzinību ieguvušie autoru darbi izvirzīti konkursa 2.kārtai Latvijā.

*Informācija par konkursa rezultātiem*

Konkursa “Lidice 2025” 1.kārtas dalībnieku darbi apskatāmi digitālā formātā <https://ej.uz/fsbe> .

Paldies par patiesi nopietno izpratni un radošumu, risinot konkursa LIDICE 2025 tēmu!

Paldies par ieguldīto darbu konkursa dalībniekiem un pedagogiem!



Tukuma novada Izglītības pārvaldes

 izglītības darba vecākā speciāliste Angelika Dembovska